3.9.2009

Kannanotto ”Surmansa saaneen läheisen korvaussuoja” –arviointiin
(Oikeusministeriön Lausuntoja ja selvityksiä 2009:14 )

Suomen Psykologiliitto ry on tutustunut otsikossa mainittuun arviomuistioon. Surmansa saaneen omaiset jäävät tätä nykyä suurelta osin vaille tarvittavaa psykoterapeuttista apua tai se on riittämätöntä. Tällaisessa tilanteessa oleva ihminen tarvitsee kuitenkin ehdottomasti selkeän takuun tarvittavasta psykoterapiasta. Tämä on korvattava kokonaan, ilman kattoa.

Suomen Psykologiliitto yhtyy kaikkiin arviomuistiossa esitettyihin ehdotuksiin. Sairaanhoitokuluina korvattavista psykoterapioista on saatava etukäteen Valtiokonttorin maksusitoumus ja rikosvahinkolain 20 §:n mukainen perusvähennys on kohdennettava pelkästään aineettomista vahingoista suoritettavaan korvaukseen. Rikosvahinkolakia koskevaa tiedotusta ja koulutusta on myös ehdottomasti parannettava. On onnetonta mikäli korvauksiin oikeutettu henkilö ei saa tietää oikeuksistaan.

Suomen Psykologiliitto ry kiittää hyvin valmistellusta muistiosta ja esittää kunnioittaen kantanaan, että muistion suositukset otetaan mahdollisimman pian käyttöön.

Suomen Psykologiliitto ry:n puolesta

Vesa Nevalainen
Vastaava psykologi, ammatilliset asiat
Suomen Psykologiliitto ry